
A résztvevő feladatai a mobilitás előtt 
Kérjük, röviden mutassa be, hogyan készült fel a mobilitásra.
	
Igyekeztem a nyelvtudásomat kicsit felfrissíteni indulás előtt tesztekkel, hallás utáni értésekkel. A célország megismerésére is fordítottam időt kulturális szokásainak megismerésére, földrajzi adottságai ismeretére és turisztikai jellegzetességeire egyaránt.




Tanulási eredmények
Az elvárt tanulási eredmények meghatározása a mobilitás tervezési szakaszában (pályázat)
(A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.)
	
Sajnos a hétköznapokban kevés lehetőségem van a nyelv szóbeli gyakorlására, alkalmazásárára, ezért az első célom a szóbelikészségekben való fejlődés volt.




A tanulási eredmények értékelése a mobilitás után
(Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre – a résztvevő hogyan értékeli, sikerült-e elérni a kitűzött tanulási eredményeket a mobilitása során.)

	Mit tanult, tapasztalt, sajátított el a mobilitás alatt? Miben fejlődött?
	
Rugalmasság, problémamegoldás terén is sokat fejlődtem a szóbeli készségek mellett. Magabiztosabbá tett. A szókincsem felfrissült, kiejtésem csiszolódott és bátrabban kommunikáltam. Több csoporttársammal Mexikóból, Koreából és portugál lakótársammal is tartjuk azóta a kapcsolatot.


	Mennyire teljesültek az előzőleg meghatározott célkitűzései?
	
Abszolút sikeresnek mondható. Multikulturális környezetben kialakult szóbeli interakciók működtek.


	A tapasztalatok milyen előnyt jelentenek a hazai előmenetele/további munkája során?
	
Módszertan terén is sikerült más technikákat megismernem és beépíteni itthoni tanóráimba. Tanulóimat is motiválom más országok megismerésére, nyelvi fejlődésre és multikulturális kapcsolatok kialakítására.


	Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról?
	A kulturális értékeiket, mint vallásosságukat, történelmüket, kulináris hagyományaikat megismertem. A közoktatás terén nem szereztünk ismereteket, de a nyelviskola felnőttképzési rendszerét megismertük.



Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?
(A terjesztésre, beépítésre vonatkozó tervek.)
	
 

Tanárom módszertani fogásait alkalmazom, tesztelem a csoportjaimban is és a más kulturális értékek megismerésére, nyitottságra ösztönzöm tanulóimat.



További információ: Az iskola és a világ TKA, 2016.

A továbbképzés programja / szakmai látogatás (job shadowing) munkaterve napi lebontásban
	Október 26.
Kiutazásom napja. Ismerkedés az apartmanunkkal és lakótársunkkal.
Október 27.
A nap egy online teamses megbeszéléssel indult a képzésről. Majd feltérképeztük az útvonalat, kis helyismeretre tettünk szert. 13 órakor indult egy szóbeli nyelvi tréning kulturális különbségek témakörben. Képleírás, saját kulturális sémák bemutatása. Leginkább csoportmunka volt a legjellemzőbb munkaforma. A felmerült nyelvtani nehézségeket megbeszéltük. Ezt követően a hallás utáni szövegértést gyakoroltuk több feladattípuson keresztül, főként csoportmunkában. Módszertanilag változatosan, nyelvileg pedig minden szintet érintve dolgoztunk. Mindenki nagyon barátságos és nyitott volt felénk, tanárunk 5 órán keresztül motivált bennünket.
Október 28. 
Szintén a beszédkészség fejlesztése volt a középpontban, emellett két hallás utáni értés volt. Folyamatosan csoportmunkáztunk, így kiegyenlítve a nyelvi különbségeket. Témakörökhöz kaptunk kifejezéseket és ezekkel szöveget kellett alkotnunk. Először vettünk részt nyelvtani kurzuson, ahol a prepozíciók első csoportjához végeztünk különböző feladatokat, mint útbaigazítás, lyukas szöveg. Délután felfedeztük a partszakaszt. Nagyon zsúfolt, beépített a város, a közlekedés kicsit kaotikus.
Október 29.
A mai napunk nagyon hosszúra sikeredett. Udvariassági fokozatokkal dolgoztunk a szókincsfejlesztő órán. Ezt követte a ruhadarabokból kialakult szemét témakörének feldolgozása. Hallásutáni értés, majd csoportban szavak elmagyarázása egymásnak, ill. a szöveg összefoglalása. Zsuzsival külön csapatban dolgoztunk. Japán és koreai csoporttársunk lelkesen jelentkeztek fotózkodni. Az első óránk alatt kaptuk az információt, hogy fél7-kor megyünk Valettába, városnézésre. Kicsit felkészületlenül ért minket, de örültünk, hogy idegenvezetéssel megismerhetjük a fővárost.
Október 30.
A mai napon esszét kellett írnunk beleépítve az eddig tanult szókincset és alkalmazva a nyelvtani szabályokat. A grammatikai órán a vonzatokkal dolgoztunk első sorban a melléknevek vonzataival. Végül szintén írnunk kellett egy rövid fogalmazást, melybe bele kellett építenünk minél több vonzatos szerkezetet. Iskola után átsétáltunk Sliemába egy csepeli kolléganőnkhöz, akivel a repülőn ismerkedtünk meg. Ezek után indulunk Mdinába. A kiránduláson összeismerkedtünk olasz és japán társainkkal és nagyon jó hangulatban telt, sokat nevettünk együtt. Megtekintettük a város híres kapuit, középkori szűk utcáit és természetesen a Szent Pál Katedrálist. Vezetőnk minden művészeti stílust és történetet bemutatott nekünk.
Október 31.
A mai nap áradtan ért minket és kicsit szomorúak voltunk, hogy pár társunktól búcsút kellett vennünk. A szókincsépítő órán folytattuk az udvariassági formulákkal való munkát. Párbeszédeket kellett alkotnunk minél több kifejezést használva. A standard csoportunkban továbbra is az ételek témakörével haladtunk. Egymás tradicionális ételét kellett bemutatnunk a csoportnak. Annyira nem jelentett kihívást a mai foglalkozás számunkra, de összehozta nemzeteinket. A hétvégére a házi feladatok is szaporodtak. Holnapra közös kirándulást tervezünk koreai társunkkal Gozoba.
November 1.
Bár pihenőnapunk, mégis fontosnak tartom, hogy a kirándulásunkról is írjak. Koreai társunkkal útra keltünk tömegközlekedéssel Gozoba. Nagyon jól sikerült, gyönyörű kilátásunk volt a tengerre és egy kis öbölre is rátaláltunk, ahol rajtunk kívül csak 4 ember fürdőzött. Visszatérve Valettába ott is tettünk egy kisebb sétát. A legfontosabbnak azt emelném ki a kirándulásból, hogy ma egy kicsit sikerült megélnünk az itteniek életét. Szóba elegyedni, informálódni velük. 
November 2.
A mai napunk leckeírással, kis házimunkával (mosással) és egy kis tengerparti pihenéssel, úszással és olvasással járt. Holnap érkezik pár új társunk a csoportjainkba. 
November 3.
A mai napon az oktatás módszertanában nem tért el a tanórák eddig megszokott menetrendjétől. Kicsit talán egyhangú is, hogy mindhárom foglalkozáson nem tapasztalunk új technikákat. A szókincsünk bővítése, csoportmunkában a feladatok megoldása, aztán a táblán a hibás mondataink javítása volt a feladatunk a mai két képzésünkön. Csoportársaink nagyon szerethető emberek, mindig mosolyognak, öleléssel várnak, élmény velük együtt dolgozni.
November 4.
A mai napon folytattuk a "5 senses" témakört, ezen belül a szinesztéziával foglalkoztunk részletesebben. Ezt követően egy tájékoztatón kellett részt vennünk, amin a záró vizsgánkról volt szó. A nyelvtani képzésen ismét a vonzatos melléknevekkel dolgoztunk. Bár ázsiai étteremben vacsoráztunk, megkóstoltunk 3 máltai specialitást.
November 5.
A mai napon az első foglalkozáson szókincsbővítés volt a cél, a második csoportban pedig a passzív mondatok különböző változataival dolgoztunk, agytornához hasonlított, el is fáradtunk. Egyre összetartóbb a csapat, sokat nevetünk és órák után üzenetet is váltunk. Már mennénk haza, de nehéz lesz tőlük elbúcsúzni.
November 6.
A mai napon szenvedő szerkezetekkel kellett újságcikket írnunk. A nyelvtani foglalkozáson a vonzatos igéket gyakoroltuk. Iskola után felfedeztük Pembroke pool partszakaszát. Este online tesztet írunk.
November 7.
Nagy csomagolásban vagyunk, de ma is szeretnénk megosztani Veletek pár eseményt. Délelőtt elköszöntünk a tengertől. Ezt követően különböző országok ünnepi eseményeit hasonlítottuk össze a szóbeli gyakorlati órán. A fix csoportunkkal projektet végeztünk a technológia témájában. Egy új technikai találmányt kellett bemutatnunk a többi csoportnak kitérve funkcióira, anyagára, értékére, működésére. A nap végén megkaptuk az igazolást a kurzus látogatásáról, majd szomorú búcsút vettünk csoporttársainktól és persze tanárunktól. Megható pillanatok voltak könnyekkel. Most a lakótársunktól veszünk búcsút utolsó vacsoránkon. Egyik szemünk sír, a másik örül, hogy hazatérhetünk.
November 8.
Hazautazásunk napja. Elbúcsúztunk lakótársunktól és alig vártam, hogy viszont lássam családtagjaimat.

